खड़े ट्रक में घुसी कार, तीन की मौत
चाकसूबाइपास कोटखावदा पुलिया के पास मंगलवार रात सड़क किनारे खड़े ट्रक में एक कार घुस गई। इससे कार सवार तीन युवकों की मौके पर ही मौत हो गई जबकि तीन घायल हो गए। मृतकों का पोस्टमार्टम करवाकर शव परिजनों को सुपुर्द कर दिए।
थानाप्रभारी आर.पी. बिश्नोई ने बताया कि जयपुर में अध्ययनरत छात्र अपने दोस्त की शादी में सम्मिलित होकर उनियारा टोंक से आईटेन कार से जयपुर लौट रहे थे। चाकसू बाईपास कोटखावदा पुलिया के पास खड़े ट्रक में कार घुस गई। कार सवार गणेशनारायण (18) पुत्र रमेशचंद जाट निवासी झिलाई, कपिल स्वामी (22) पुत्र गणपतलाल निवासी झिलाई तथा रोहित यादव (22) पुत्र रमेश यादव निवासी बुहाना झुंझुंनु की मौके पर ही मौत हो गई। कार सवार जितेन्द्र सिंह (20) पुत्र रामवतार निवासी कल्याणपुरा टोंक, सचिन (22) पुत्र घनश्याम सहारा निवासी अवाना कोटपूतली तथा राजाराम घायल हो गए। इन्हें जयपुर के महात्मा गांधी अस्पताल में भर्ती कराया गया।
ट्रेलरमें घुसा ट्रक, 2 घायल
मानपुरामाचेड़ी| एक्सप्रेसहाइवे पर कस्बे के खातोदियों की ढाणी के सामने बुधवार सवेरे 8 बजे आगे चल रहे ट्रेलर में पीछे से ट्रक घुसा। इससे ट्रक सवार दो लोग घायल हो गए। हाइवे एम्बुलेंस ने निम्स अस्पताल में भर्ती करवाया मानपुरा चौकी प्रभारी सुभाष चौधरी ने बताया कि घायल ट्रक चालक खलासी किरणपाल तथा भरत दोनों उतराखंड वासी हैं। सुबह आगे चल रहे ट्रेलर ने अचानक ब्रेक लगा दिए। पीछे चल रहा ट्रक उसमें जा घुसा। इससे दोनों घायल हो गए।
हादसेमें वृद्धा ने दम तोड़ा
चाकसू|बुधवार दोपहरएक वाहन ने आगे चल रही बाइक को टक्कर मार दी। इससे बाइक सवार वृद्धा सहित दो लोग घायल हो गए। टक्कर के बाद पलटी खाते हुए वाहन भी सड़क किनारे पलट गई। थानाधिकारी आरपी बिश्नोई ने बताया कि बाइक सवार शशि कुमार शर्मा (25) पुत्र रमेश शर्मा निवासी खेडा़लदाना चाकसू अपनी बुआ कमला देवी (77) प|ी कन्हैयालाल निवासी कोटखावदा को बाइक से चाकसू समारोह में भाग लेने के लिए ला रहा था। रामपुरा के पास पीछे से रहे वाहन ने बाइक को टक्कर मार दी। टक्कर के बाद शशि कुमार एवं कमला को चाकसू सैटेलाइट हॉस्पिटल लाया गया जहां चिकित्सकों ने इन्हें जयपुर एसएमएस रेफर कर दिया जहां देर शाम कमला की मौत हो गई।
bho_Deva hin_Deva hin_Deva bho_Deva hin_Deva hin_Deva hin_Deva